
లావేరు (శ్రీకాకుళం): ఆంధ్రప్రదేశ్లో 991 కాయిర్ బోర్డు పరిశ్రమల ద్వారా 60 వేల మంది కార్మికులకు ఉద్యోగ, ఉపాధి అవకాశాలు కల్పిస్తున్నట్లు కాయిర్ బోర్డు పరిశ్రమ రాజమహేంద్రవరం ప్రాంతీయ అధికారి ఇజ్ బెల్ రోజ్ యాంటో తెలిపారు. సోమవారంనాడిక్కడ లావేరు మండలం లావేటిపాలెంలోని శ్రీలక్ష్మీ కాయర్ పరిశ్రమలో మానవ వనరుల అభివృద్ధి శాఖ సౌజన్యంతో 40 మంది మహిళలకు కాయిర్ ఉత్పత్తులపై అవగాహన సదస్సు ఏర్పాటు చేశారు. ఈ సందర్భంగా ఆమె మాట్లాడుతూ కేంద్ర ప్రభుత్వం ఆధీనంలో కాయిర్ పరిశ్రమలు నడుస్తున్నాయని, కొబ్బరితాడు, మ్యాట్లు, గోదినీరు, పరుపులు, చెక్కలు, పొత్తు, ఇటుకలు తదితర వస్తువులను తయారు చేస్తున్నామన్నారు. ఈ ఉత్పత్తులను భారతలో విక్రయించటంతో పాటు అమెరికా, నెదర్లాండ్, ఇంగ్లాండ్, దుబాయ్ దేశాలకు ఎగుమతి చేస్తున్నట్లు వివరించారు. కాయిర్ పరిశ్రమ స్థాపనకు రూ.10లక్షలు వరకు నిధులు అవసరం కాగా, ప్రభుత్వం నుంచి రూ.4 లక్షల వరకు రాయితీ వస్తుందన్నారు. శ్రీకాకుళం జిల్లాలో లావేటిపాలేం, సోంపేట, కవిటి, రాజపురం, ఇచ్చాపురం వంటి ప్రాంతాల్లో ఏర్పాటు చేసిన కాయిర్ పరిశ్రమలను 80 శాతం మహిళలే నిర్వహిస్తున్నారని తెలిపారు.

laveru (srikaakulam): aandhrapradeshlo 991 kayir bordu parisramala dwara 60 vela mandi kaarmikulaku udyoga, upaadhi avakaasaalu kalpistunnatlu kayir bordu parisrama rajamahendravaram praantiiya adhikari iz bel roj anto telipaaru. somavaramnadikkada laveru mandalam lavetipalemloni srilakshmi kayar parisramalo manava vanarula abhivruddhi saakha soujanyamtho 40 mandi mahilalaku kayir utpattulapai avagaahana sadassu erpaatu chesaru. ee sandarbhamgaa aame maatlaadutuu kendra prabhutvam aadheenamlo kayir parisramalu nadustunnayani, kobbaritaadu, matlu, godineeru, parupulu, chekkalu, pottu, itukalu taditara vastuvulanu tayaaru chestunnamannaru. ee utpattulanu bhaaratalo vikrayinchatamtho paatu america, nedarland, ingland, dubay deshaalaku egumati chestunnatlu vivarinchaaru. kayir parisrama sthaapanaku roo.10lakshalu varaku nidhulu avasaram kaga, prabhutvam nunchi roo.4 lakshala varaku raayitii vastundannaaru. srikaakulam jillaalo lavetipalem, sompeta, kaviti, rajapuram, ichapuram vanti praantaallo erpaatu chesina kayir parisramalanu 80 saatam mahilale nirvahistunnaarani telipaaru.